بسم الله الرحمن الرحيم السلام عليكم ورحمة الله وبركاته من التعليقات اللي وصلت لي على الفيديو الخاص بخطورة الافلام الوثائقية. تعليقات من نوع مش احنا كده بنرفض اللي العلم اثبته. مش احنا كده بنرفض
خد النظريات العلمية السائدة مش احنا كده نعتبر مسلمين رجعيين متخلفين مش بنؤمن باللي العلم اثبتوا هو فعلا العلم اثبت المسائل اللي بيتم ترويجها في الافلام الوثائقية يعني ايه العلم اثبت شيء معين
عبارة العلم اثبت. اي حاجة عبارة مخادعة جدا وعبارة فضفاضة جدا. وعبارة فيها اشكالية فلسفية كثيرة جدا لكن للاسف عبارة منتشرة جدا. بنلاقي ناس كتير جدا جدا قبل ما تتكلم عن حاجة معينة تقول
العلم اثبت كذا كذا كذا ويبتدي يشرح. العلم اثبت ان الكائنات الحية كلها جاية من اصل واحد. العيب اثبت نزرية الانفجار العظيم. العلم اثبت اي حاجة. يعني ايه العلم اثبت
في البداية لما بنيجي نتكلم عن العلم ولما نيجي نتكلم عن موضوع ان العلم اثبت كذا والعلم ما اثبتش كذا. لان فيه ناس كتير وفي نفس الوقت تقول العلم اثبت ان ما فيش حاجة اسمها ادم وحواء او مثلا ان العلم ما اثبتش وجود ادم وحواء يبقى ما
ما ينفعش نؤمن بها. فيه اشكاليات كثيرة مرتبطة حوالين الموضوع. هو العلم اثبت ده ولا ما اثبتوش؟ العلم يقدر يثبت ده ولا مش هيقدر يثبته؟ هل احنا نؤمن فقط باللي العلم اثبته؟ هل نوقف ايماننا على المسائل اللي العلم اثبتت
وننتظر لما العلم يسبت مسائل تانية علشان نأكد ايماننا بها او هكذا كل اللي انا قلته ده مجرد مقدمات وافكار كثيرة جدا جدا في رأسي. لكن اول حاجة بتيجي في بالي لما حد يقول لي العلم
اثبت بقول ان ما فيش حاجة اسمها العلم اثبت. ما فيش شيء اسمه العلم. فيه شيء اسمه الماء والمنهجية العلمية اللي بيمارسها العلماء من اجل اكتشاف الاشياء. ما حدش يفهمني غلط لما اقول
ما فيش حاجة اسمها العلم. لأ المفروض لما بنيجي نتكلم عن العلم بيبقى قصدنا المقصود به العمل اللي بيعمله العلماء والاكتشافات اللي بيكتشفها العلماء. والتجارب اللي بيجريها العلماء. والاستنتاجات اللي بيوصل لها العلماء
بالتالي الواقع ان ما فيش كيان حقيقي اسمه ساينس. لكن فيه كيان حقيقي اسمه ساينتست العلماء اللي بيمارسوا منهجية العلم فبالتالي العلم ده شيء معنوي. شيء معنوي بيمثله العلماء نفسهم اللي بيبحثوا واللي بيدرسوا وهكذا. طيب فبالتالي لما
نيجي نقول العلم اثبت كذا لأ المفروض اقول العلماء اثبتوا ولا ما اثبتوش. وبعدين نيجي نتكلم في تفاصيل ايه اللي العلماء اثبتوه؟ وكم عالم اثبت؟ وايه الادلة اللي على اساسها اثبت وهكذا؟ فبالتالي لما نيجي نرجع
ارجع لموضوع الافلام الوثائقية اللي بتتكلم عن مواضيع خلافية ما بين المؤمنين والملحدين الماديين غير المؤمنين غير متدينين. انا ما بقصدش ان الخلاف ايماني بمعنى ان فيه علماء بيتخذوا الموقف الالحادي المادي وفيه مؤمنين دراويش
اتخذوا الموقف الايماني. ما اقصدش كده خالص. اللي انا اقصده ان فيه مجموعة من العلماء والدارسين والباحثين ارائهم ونتايجهم واثباتاتهم واللي هم يعني وصلوا اليه من خلال تجاربهم وحياتهم العلمية بيوافق
الايمان وفيه علماء تانيين مقتنعين بما يوافق العقيدة الالحادية المادية. طيب فيه نقطة في غاية الاهمية لما نيجي نقول العلم اثبت كذا. او هل العلم في صف الايمان ولا في صف الالحاد؟ احنا المفروض نتكلم
عن ادلة وبراهين. ما نتكلمش عن تصورات وفلسفات ناس كتيرة جدا جدا ما بتقدرشي تفصص المواضيع العلمية الى الادلة العلمية المرصودة والفلسفة والهيكل النظري اللي بيجمع كل ده. الموضوع ده كبير وانا مش عايز اطول فيه لكن على سبيل المثال المفروض ان
علماء بيشتغلوا على اساس ايه؟ ان في ظاهرة معينة هم شايفينها وعاوزين يفهموها فعلشان يفهموها بيفترضوا بعض الافتراضات بيقولوا طب ما يمكن اللي احنا شايفينه ده يكون بسبب كذا. فبيفترض افتراض
وبعدين يحاول يثبت هل اللي انا افترضته ده صحيح ولا لأ من خلال البحس والادلة والبراهين وكذا بيبتدي يكون اطار نظري الاطار النظري تقدر تصوره على انه بازل. اطار بازل. والادلة عبارة عن قطع البازل عمالة تركب
كل ما كانت النظرية مكتملة اكتر في قطع البازل كل ما كانت النظرية اقوى واثبت وارسخ فمثلا على سبيل المثال عندنا البيج بانك او البيج بانك موديل او نظرية الانفجار الكبير
نظرية الانفجار الكبير عبارة عن اطار نظري كبير بيحاول يشرح تاريخ الكون من بداية نشأته الى اليوم طيب وبعدين؟ في بعض الادلة وبعض الامور للعلماء رصدوها عبارة عن قطع بازل في الاطار الكبير
نظري فكل ما كانت قطع البازل اكثر ومترابطة اكثر ومتسقة اكثر كل ما كانت النظرية اقوى او ارسخ لكن فيه بعض التفاصيل في النظرية ناقصها حتت لكن انا بضطر افترض السياق النظري ده علشان الصورة بالنسبة لي تكمل. فلسه البازل عمالة تكتمل
ولسه العلماء يكتشفوا وهكذا. ممكن الصورة تتغير وممكن يكتشفوا ان القطع البازل دي ممكن تتركب بطريقة تانية فتعمل صورة تانية فالنزرية تتغير. الكلام ده كان بيحصل التاريخ. فبالتالي ايه اللي انا باعيبه
ان الناس بتقول العلم اثبت وخلاص. وما عندهمش فكرة يعني ايه العلم اثبت. هل دي مجرد نظرية؟ نظرية بمعنى ايه؟ يعني اطار نظري كبير وبعدين المفروض نشوف مدى اكتمال قطع البازل في هذا الاطار النزري
نظرية التطور من ضمن الاطارات النظرية اللي فيها بعض البازلز ، لكن انا باعتقد ان نظرية ناقصها قطع بازل كتيرة جدا جدا. وان قطع البازل القليلة اللي العلماء اكتشفوها ممكن
بكب بكذا طريقة بحيث ان هي ممكن تؤدي الى ان احنا نشوف صورة التطور الدرويني او تشوف صور كثيرة جدا مختلفة مش بالضرورة ضد الايمان وفي موقف الالحاد لكن ممكن تكون مع الايمان
ومع وجهة نظر المؤمنين فبالتالي يا جماعة لما الناس تبتدي تروج وتقول العلم اثبت كذا العلم اثبت كذا لازم نبحث عن الادلة والبراهين. ولا نبحث عن هل فعلا هذه الادلة والبراهين بترسم هذه الصورة الكاملة
ولى هذه الادلة والبراهين ممكن ترسم صور مختلفة فبالتالي نظرية البيج بانج المفروض ان هي من اكتر النظريات الراسخة علميا الان لكثرة قطع البازل ، لكن ده مش معناه ان كل تفاصيل هذه النظرية عليها ادلة وعليها براهين. في
كثيرة جدا من هذه النظرية لسة عبارة عن اطار نظري علشان تكمل لي الصورة في اماكن البازل الناقصة لكن مثلا في الاجزاء اللي فيها قطع بازل مكتملة بشكل قوي جدا. الجزء اللي خلى العلماء يقتنعوا ان
ان الكون له بداية وان الكون ليس ازليا فدي حتة من الاطار مليانة قطع بازل. فما ينفعش يجي حد يشكك ان الكون حادث وان الكون له بداية وان الكون ليس ازليا
لكن في اماكن اخرى زي مثلا في نظرية التطور. لما بنيجي نتكلم عن السلف المشترك هل ينفع نقول ان العلم اثبت ان كل الحية من سلف مشترك واحد ما هي الادلة اللي على اساسها قالوا كده؟ هنلاقي مثلا ان هذا الجزء
ما فيهوش تقريبا قطع بازل او فيها قطع بازل قليلة جدا ممكن تتركب بكزا طريقة ممكن تتفسر على ان ده معناه سلف مشترك او ممكن تتفسر على ان معناه خالق واحد
هو مصدر كل هذه الكائنات الحية. وهو الذي يفسر هذا التشابه وهكذا انا ساكتفي بهزا القدر ولعل هيكون فيه فيديوهات اخرى كثيرة في هذا الموضوع في موضوع فلسفة العلم في موضوع حدود العلم في موضوع ايه
اللي العلم اثبتوا وهكذا لو كان الفيديو عجبكم اتمنى تعملوا لايك وشير وما تنسوش ابدا تعملوا سبسكرايب في القناة علشان خاطر تشاهدوا كل فيديوهاتنا القادمة. وما تنسوش ان انتم تتصفحوا القناة علشان تشاهدوا كل فيديوهاتنا القديمة. ممكن تضغط على لوجو القناة علشان
اعمل اشتراك وممكن تضغط على صور الفيديوهات علشان تشوف فيديوهات اخرى. الضغط بيشتغل من على الكمبيوتر ومن على الموبايل. الى اللقاء لقاء في فيديو اخر قريب جدا باذن الله عز وجل لا تنسوني من صالح دعائكم والسلام عليكم ورحمة الله وبركاته